Document ID: /roh_data/filtered/fineweb-2-filterrobots_roh.jsonl.gz/27158

Il glindesdi saira n'han ils represchentants da las trais partidas CDU, CSU e SPD betg pudì terminar ils discurs da coaliziun, ed han uschia concludì da contractar il mardi vinavant. La veglia da sa cunvegnir saja però qua. Quai ha ditg il secretari general da la SPD, Lars Klingbeil. Il mardi vegnia ad esser il di decisiv per vegnir a fin cun ils discurs.
Anc adina da discutar dattan las finanzas, il dretg da lavur, la politica da l'exteriur e la politica da sanadad. Co reparter ils ministeris na saja er anc betg vegnì discurrì.
RR novitads 06:00